Komission asetus (EY) N:o 1516/2003, annettu 27 päivänä elokuuta 2003, pysyvän tarjouskilpailun avaamisesta Yhdistyneen kuningaskunnan interventioelimen hallussa olevan 45300 ohratonnin myymiseksi uudelleen yhteisön markkinoilla



Virallinen lehti nro L 217 , 29/08/2003 s. 0029 - 0031



Komission asetus (EY) N:o 1516/2003, annettu 27 päivänä elokuuta 2003, pysyvän tarjouskilpailun avaamisesta Yhdistyneen kuningaskunnan interventioelimen hallussa olevan 45300 ohratonnin myymiseksi uudelleen yhteisön markkinoilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 5 artiklan, sekä katsoo seuraavaa: (1) Interventioelinten hallussaan pitämien viljojen myyntiin saattamisen menettelyistä ja edellytyksistä 28 päivänä heinäkuuta 1993 annetussa komission asetuksessa (ETY) N:o 2131/93(3), sellaisena kuin se on viimeksi muutettuna asetuksella (EY) N:o 1630/2000(4), säädetään erityisesti, että interventioelimen hallussa oleva vilja saatetaan markkinoille tarjouskilpailulla ja sellaisten hintaedellytysten perusteella, jotka mahdollistavat markkinahäiriöiden välttämisen. (2) Yhdistyneessä kuningaskunnassa on ohran interventiovarastoja. (3) Koska sääolot ovat olleet vaikeat suuressa osassa yhteisöä, viljantuotanto on pienentynyt huomattavasti markkinointivuonna 2003/2004. Tilanne on johtanut paikoitellen korkeisiin hintoihin, minkä vuoksi kotieläintuotannolle ja rehuteollisuudelle on aiheutunut erityisiä ongelmia. Ne eivät pysty muun muassa käyttämään kilpailukykyisesti hinnoiteltuja hankintalähteitä. (4) Näin ollen olisi siirrettävä sisämarkkinoilla käytettäväksi Yhdistyneen kuningaskunnan interventioelimen hallussa olevat ohravarastot, jotka oli tarkoitus viedä komission asetuksen (EY) N:o 968/2002(5), sellaisena kuin se on viimeksi muutettuna asetuksella (EY) N:o 990/2003(6), mukaisesti, ja kumota mainittu asetus. (5) Yhteisön markkinoiden tilanteen huomioon ottamiseksi on suotavaa säätää, että komissio hallinnoi tarjouskilpailua. Lisäksi on vahvistettava jakokerroin vähimmäismyyntihinnan suuruisille tarjouksille. (6) Yhdistyneen kuningaskunnan interventioelimen komissiolle toimittamassa tiedonannossa on tärkeää säilyttää tarjousten tekijöiden nimettömyys. (7) Hallinnoinnin nykyaikaistamiseksi on syytä säätää komission pyytämien tietojen lähettämisestä sähköpostitse. (8) Viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Yhdistyneen kuningaskunnan interventioelin saa myydä yhteisön sisämarkkinoilla pysyvällä tarjouskilpailulla hallussaan olevat 45300 ohratonnia. 2. Alueet, jonne ohra on varastoitu, luetellaan liitteessä I. 2 artikla Edellä 1 artiklassa säädettyyn myyntiin sovelletaan asetusta (ETY) N:o 2131/93. Poiketen siitä, mitä edellä mainitussa asetuksessa säädetään: a) tarjoukset vahvistetaan tarjouksen kohteena olevan erän tosiasiallisen laadun perusteella; b) vähimmäismyyntihinta vahvistetaan tasolle, jolla se ei häiritse viljamarkkinoita. 3 artikla Poiketen siitä, mitä asetuksen (ETY) N:o 2131/93 13 artiklan 4 kohdassa säädetään, vakuus on 10 euroa tonnilta. 4 artikla 1. Ensimmäisen osittaisen tarjouskilpailun tarjousten esittämisen määräajaksi vahvistetaan 18 päivä syyskuuta 2003 kello 9.00 (Brysselin aikaa). 2. Seuraavien osittaisten tarjouskilpailujen tarjousten esittämisen määräaika päättyy joka torstai kello 9.00 (Brysselin aikaa). 3. Viimeisen osittaisen tarjouskilpailun tarjousten esittämisen määräaika päättyy 18 päivänä joulukuuta 2003 kello 9.00 (Brysselin aikaa). Tarjoukset on esitettävä seuraavalle Yhdistyneen kuningaskunnan interventioelimelle: Royal Payments Agency, Operations Newcastle Lancaster House, Hampshire Court Newcastle upon Tyne NE4 7YH United Kingdom Faksi (44-191) 226 51 01. 5 artikla Yhdistyneen kuningaskunnan interventioelimen on annettava saadut tarjoukset komissiolle tiedoksi kahden tunnin kuluessa tarjousten esittämisen määräajan päättymisestä. Tarjoukset on toimitettava sähköpostitse liitteessä II olevan taulukon mukaisesti liitteessä mainittuun osoitteeseen. 6 artikla Komissio vahvistaa vähimmäismyyntihinnan tai päättää olla hyväksymättä saatuja tarjouksia. Jos eri tarjoukset koskevat samaa erää ja niiden yhteismäärä ylittää käytettävissä olevan määrän, vähimmäishinta voidaan vahvistaa erikseen jokaiselle erälle. Vähimmäishinnan suuruisten tarjousten osalta vähimmäishinnan vahvistamiseen voi liittyä tarjottujen määrien jakokertoimen vahvistaminen. Komissio tekee päätöksensä asetuksen (ETY) N:o 1766/92 23 artiklassa säädettyä menettelyä noudattaen. 7 artikla Kumotaan asetus (EY) N:o 968/2002. 8 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä elokuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EYVL L 191, 31.7.1993, s. 76. (4) EYVL L 187, 26.7.2000, s. 24. (5) EYVL L 149, 7.6.2002, s. 15. (6) EUVL L 143, 11.6.2003, s. 16. LIITE I >TAULUKON PAIKKA> LIITE II >PIC FILE= "L_2003217FI.003103.TIF">